
Ķemeru nacionālā parka reģiona uzņēmējiem un pašvaldībām aicina 

uz

ĶNP Ceļotāju dienu 5. maijā! 

Norises un nokļūšana

· 10:30 – 15:20 Ekskursija ar autobusu „Pa Ķemeru dziedējošās zelta dzīslas pēdām”, iepazīstot Ķemeru apkārtnes galveno „firmas zīmi” – dziednieciskos minerālūdeņus un dūņas no to rašanās brīža augstajā purvā līdz izmantošanai medicīnā. Ekskursijas laikā paredzēts apmeklēt augsto purvu, Ķemeru kūrorta vēsturisko centru, kā arī sanatorijas „Jantarnij Bereg” un „Jaunķemeri”. Dalība bez maksas, bet vietu skaits ir ierobežots, un iepriekš jāpiesakās pa tel.: 26424972.
Nokļūšana (alternatīvas privātajam transportam)
· No Jūrmalas – ar bezmaksas autobusu no Jūrmalas centra ar šādiem atiešanas laikiem no šādām pieturām:

· Bulduri 9:10
· Dzintari 9:17
· Majori 9:20
· Dubulti 9:23
· Asari 9:32
· Nometņu iela 9:45
· Kauguru tirdzniecības centrs 9:47
· „Meža māja” 10:08. Tālāk autobuss dodas uz Ķemeru staciju un no tās uz ekskursijas sākuma punktu.

· No Rīgas – ar mikroautobusiem Rīga – Dubulti, Rīga – Sloka vai Rīga – Jaunķemeri līdz kādai no iepriekš minētajām Jūrmalas pieturām, tālāk ar bezmaksas autobusu.

· No Tukuma ar vilcienu (ienāk Ķemeros 9:47), tālāk ar bezmaksas autobusu no Ķemeru stacijas
· No Lapmežciema ar autobusu 10:08 vai 10:21 līdz pieturai „Sanatorija „Dzintarkrasts”, tālāk ar bezmaksas autobusu
Ķemeri

· 11:00 – Velo ekskursija Ķemeri – Zaļā kāpa – Antiņciems ar pikniku pie ugunskura un iespēju pēc tam apmeklēt citas Ceļotāju dienas aktivitātes Lapmežciemā un Jaunķemeros. Dalība bez maksas, bet iepriekš jāpiesakās pa tel. 29224618. Velosipēdu nomai īpašā Ceļotāju dienas atlaide 50%, līdzi jāņem personu apliecinošs dokuments ar fotogrāfiju.  
· 11:00 Konkursa „Gadsimts Ķemeru nacionālajā parkā” uzvarētāju apbalvošana un izstādes atklāšana „Meža mājā”
· 10:00 – 16:00 Pavasara sagaidīšanas svētki „Meža mājā”:
· 10:00 un 13:00 ekskursija „Pavasaris dumbrājā” botāniķa 

           vadībā  

· no 10:30 – radošās darbnīcas, āra uzdevumu trasīte, dabas 
           skolas ūdens nodarbības bērniem, cienāšanās ar siltu tēju

           u.c.  
Nokļūšana 
· Ar bezmaksas autobusu no Jūrmalas centra (atiešanas laikus skatīt iepriekš)
· Ar Jūrmalas pilsētas mikroautobusu Nr. 10 no Bulduriem vai autobusu Nr. 6 no Slokas (saraksti www.jurmala.lv)

· Ar vilcieniem no Rīgas vai Tukuma (saraksti www.ldz.lv) 
Lapmežciems

· 11:00-16:00 – seno zvejnieku stāsti Lapmežciema muzejā. Ieeja par ziedojumiem

· 16:00 Vokālo ansambļu saiets „Jūras vējš” Lapmežciema tautas namā – koncerts un ceļojošās balvas izcīņa, kam sekos dažādas jautras izdarības un improvizētas sacensības jūras krastā, aktīvāko dalībnieku un uzvarētāju apbalvošana un noslēgumā balle tautas namā. Pilnu pasākuma programmu skatīt šeit (links).
· Visu dienu – iespēja iegādāties smukumlietas un suvenīrus ziedu veikaliņos; kā arī nobaudīt kūpinātas zivis ceļmalas tirgotavās un Ragaciema zivju tirgū

Nokļūšana 

· Ar bezmaksas autobusu no Ķemeriem plkst. 13:50 un 16:15
· Ar starppilsētu autobusiem maršrutos Rīga – Talsi, Rīga – Kolka, Rīga – Mazirbe līdz pieturai „Lapmežciems” (saraksti www.autoosta.lv) 

Jaunķemeri (Restorāns „Neptūns”)

· Ekspozīcija „Ķemeru tramvajam – 100”. Būs arī iespēja nobildēties improvizētā senajā tramvajā
· 14:00 Neierastā piekraste – ekskursija kājām gar jūras malu un piekrastes ciematiem (Jaunķemeri – Lapmežciems, garums ~ 5 km), piedaloties dabas skolas nodarbībā par dabas vērtībām pludmalē, kā arī mēģinot atpazīt vairāku slavenu latviešu filmu uzņemšanas vietas un iepazīstot citas interesantas lietas un vietas Bigauņciemā un Lapmežciemā. Pulcēšanās plkst. 14:00 pie restorāna „Neptūns” Jaunķemeros. 
· 20:00 Grupas „Astro’n’out” koncerts. Ieejas maksa Ls 6. Vietu skaits ierobežots, ieteicama galdiņu rezervēšana pa tel.: 67731289; 26189261 

· Īpašais piedāvājums visu dienu steidzīgiem ceļotājiem – sātīgā gulaša zupa par Ls 2.90, kas ļaus ātri atgūt spēkus tālākiem piedzīvojumiem!

Nokļūšana 

· Ar bezmaksas autobusu no Jūrmalas centra (atiešanas laikus skatīt iepriekš), Ķemeriem plkst. 13:50 un 16:15, Lapmežciema plkst. 15:50 un 19:30
· Ar Jūrmalas pilsētas mikroautobusu Nr. 10 Bulduri - Ķemeri vai autobusu Nr. 6 Sloka - Ķemeri (saraksti www.jurmala.lv)

· Ar starppilsētu autobusiem maršrutos Rīga – Talsi, Rīga – Kolka, Rīga – Mazirbe līdz pieturai „Jaunķemeri” (saraksti www.autoosta.lv) 

Milzkalne - Smārde
· 10:45 – ~ 15:00 Velo pārgājiens pa Milzkalnes un Smārdes puses mazāk pazīstamajām ainavām, ar aizraujošu, bišu produktiem veltītu ekskursiju saimniecībā „Rubeņi” un iespēju apmeklēt atpūtas centra „Valguma Pasaule” interesantos brīvdabas objektus – noslēpumaino labirintu u.c. Dalība bez maksas, bet iepriekš jāpiesakās pa tel. : 26495578
Nokļūšana
Ar vilcienu līdz Milzkalnes stacijai (9:20 no Rīgas, 9:29 no Tukuma; pilns saraksts www.ldz.lv)
Atpūtas centrs „Valguma Pasaule”
· 12:30 Laimes rituāls labirintā  

· 14:30 „Solis pirms ...” – pirmā iepazīšanās ar baskāju taku un citiem brīvdabas pārsteigumiem pirms to oficiālās atklāšanas 10. maijā

Slampes puse

· 10:00 – 17:00 Ziepju vārīšana viesu namā „Pilsētnieki” ar iespēju iegādāties paša darināto ziepju gabaliņu līdzņemšanai. Varēs pamēģināt pašdarinātus krēmus un uzzināt ko vairāk par to gatavošanas noslēpumiem, kā arī izostīt arī dažādas aromātiskās eļļas. Darbosies neliela bufete ar saldumiem, kafiju un bulciņām, bet izsalkušākajiem ceļotājiem būs iespēja iestiprināties ar ceptu gaļu uz uguns vai karstu zupu. Varēs nodegustēt arī vietējā ražojuma mājas vīnu, bet mazāko ceļotāju rīcībā būs plaša pļava, kur izskrieties.

· 10:00 – 17:00 Džūkstes muzejs – Sprīdīša istaba ar pasaku stāstīšanu bērniem. Ieejas maksa: bērniem līdz skolas vecumam par brīvu, skolniekiem un pensionāriem – 0,40 Ls, pieaugušajiem – 0,80 Ls 

· 11:30 -15:00 stāsti par Dunduru pļavu iemītniekiem Dunduru pļavu skatu tornī 
Nokļūšana

Ar autobusu Tukums – Jelgava (vai Jelgava – Tukums) līdz pieturām „Lancenieki” (Džūkstes muzejs) vai „Slampe” (viesu nams „Pilsētnieki”). Attālums starp viesu namu „Pilsētnieki” un Džūkstes muzeju ir ~ 4 km, abi atrodas šosejas Tukums – Jelgava tiešā tuvumā. Dunduru pļavas atrodas ~ 5 km attālumā no pieturas „Lancenieki”. Kopējais attālums kājām, ja grib aptvert visus trīs aktivitāšu punktus - ~ 15 km. 
Autobusi:
10:21 no Tukuma uz Slampi/Lanceniekiem
9:40 no Jelgavas uz Slampi/Lanceniekiem
18:53 no Slampes uz Tukumu

17:40; 19:49 no Slampes uz Jelgavu  

Sarakstus skatīt arī www.autoosta.lv 
Tīreļi – stallis „Ormaņi”
· 10:00 – 18:00 Pastaigas zirga mugurā lieliem un maziem par īpašo Ceļotāju dienas cenu – 1 Ls par pusstundu ilgu apli. Tā ir iespēja iepazīt Ķemeru nacionālo parku no pavisam neierasta skatu punkta – raugoties pāri Lielupei no zirga muguras, un veiksmes gadījumā pamanīt arī apmeklētāja acīm citādi nepieejamos savvaļas zirgus un taurgovis Lielupes palienes pļavās. Izjādēm būs pieejami trīs zirgi un ponijs, pēdējās izjādes sākums plkst. 18:00. Vēlama iepriekšēja pieteikšanās pa tel.: 28677844
Daži Ceļotāju dienas varianti dažādām ceļotāju grupām

Autobraucējiem no Rīgas, Jegavas
1. variants

· izjādes Ormaņu stallī (ap plkst. 10)
· pasakas Džūkstes muzejā (ap plkst. 11)
· Dunduru pļavu iemītnieki (ap plkst. 12)
· Ziepju vārīšana „Pilsētniekos”, kur var paēst arī pusdienas (ap plkst. 13)
· atpūtas centrs „Valguma Pasaule” (plkst. 14:30) vai pavasara sagaidīšanas svētki Ķemeros (līdz plkst. 16), pēc tam pasākumi Lapmežciemā un/vai Jaunķemeros 
2. variants

· Pavasara sagaidīšanas svētki Ķemeros (ap 10-11)

· Valguma pasaule 12:30

· Dunduru pļavas (līdz 15:00)

· Pilsētnieki

· Džūkstes muzejs

· Izjādes Ormaņu stallī (līdz 18:00) 
Velobraucējiem, kuri ierodas ar sabiedrisko transportu no Rīgas, Tukuma:
· Velobrauciens Ķemeri – Zaļā kāpa – Antiņciems ar iespēju pēc tam apmeklēt Ceļotāju dienas norises Lapmežciemā un/vai Jaunķemeros
· Velobrauciens Milzkalne – Smārde 
Kājāmgājējiem, kuri ierodas ar sabiedrisko transportu:

1) Ekskursija „Pa Ķemeru nacionālā parka dziedējošās zelta dzīslas pēdām”, pēc tam pasākumi Lapmežciemā un/vai Jaunķemeros

2) Pavasara sagaidīšanas svētki „Meža mājā”, ekskursija un dabas skola pludmalē, pasākumi Lapmežciemā un/vai Jaunķemeros
3) Džūkstes pasaku muzejs un ziepju vārīšana „Pilsētniekos” (kājām jāveic aptuveni 5 km). Ja ir vēlēšanās aiziet arī līdz Dunduru pļavām, jārēķinās ar aptuveni 15 km garu pārgājienu, kas vienlaikus varētu būt arī ideja mazliet neparastam ekskursiju maršrutam jauniešiem vai citiem aktīvi noskaņotiem ceļotājiem. Ierodamies Lancenieku pieturā ar autobusu 10:48 no Tukuma (10:21 iziet no Tukuma) vai 10:29 no Jelgavas (9:40 iziet no Jelgavas); tālāk - Džūkstes muzejs – Dunduru pļavas – Pilsētnieki (~ 15 km jeb 4-5 stundu pārgājiens). Atpakaļ no Slampes ar autobusiem 18:53 uz Tukumu vai  17:40 vai 19:49 uz Jelgavu.  

Papildus informācija un piedāvājumi

· Visas ĶNP dabas takas un objekti Ceļotāju dienā būs atvērti un apskatāmi kā parasti – jebkurā laikā un par brīvu

· Speciāli informācijas materiāli tieši Ceļotāju dienai netiks veidoti, taču aktivitāšu norises vietās būs pieejamas ĶNP kartes un informācija par Ceļotāju dienas norisēm plakātu veidā. Ja nepieciešamas izdrukas ar Ceļotāju dienas norisēm, tās lūgums sagatavot un ņemt līdzi pašiem.

· Ēdināšanas iespējas:

· Ceļotāju dienas īpašie piedāvājumi restorānā „Neptūns” un viesu namā „Pilsētnieki” (skat. iepriekš)

· Ēdināšanas iespējas būs pieejamas arī citos ĶNP krodziņos, kafejnīcās utt. Informāciju par tiem meklēt www.daba.gov.lv/kemeri vai arī pasākuma dienā norišu vietās atrodamajā ĶNP kartē

Papildus informācija par Ceļotāju dienas norisēm pa tel. 26424972!

Uz tikšanos Ķemeru nacionālajā parkā!
